**Ehituse töövõtulepingu K-0-38/23/20571LP muutmise kokkuleppe kolmepoolselt sõlmitud lisa**

Tallinnas 2023

Riigihanke viitenumber **264080** tulemusena 21.07.2023 sõlmitud ehituse töövõtulepingu **K-0-38/23/20571LP** alusel kohustus **Planeedi Ehitus OÜ** omal riisikol tegema **Kaitseliidu PVC hallide projekteerimis-ehitustööd.**

**Objektid:**

**OSA 1: Plangu 4, Tallinn**

**Trapi tee 1, Männiku küla, Saku vald**

**Stardiraja 14, Raadi alevik, Tartu vald**

**OSA 2: Kalevi põik 4, Kuressaare**

**Asjaolud:**

Vastavalt lepingu punktile **1.4.4**. oli Lepingu eseme (ehitustööde) lõpliku üleandmise tähtpäev **24.11.2023**. a. 21.11.2023 esitas Töövõtja Kaitseliidule kirjaliku Töövõtulepingu muudatusettepaneku lõpptähtaja pikendamiseks, suuliselt oli Töövõtja sellest teavitanud Kaitseliitu juba varasemalt. Tulenevalt Töövõtjat pärast lepingu allkirjastamist tabanud tervislikest probleemidest ei olnud võimalik teostada töid varasemalt kokku lepitud ajagraafikus. Töövõtja poolt hanke pakkumuse käigus esitatud lepingu täitmisega seotud alltöövõtjatega sõlmitud kokkulepped kaotasid kehtivuse ning uute alltöövõtjatega kokkulepete sõlmimine ei olnud enam kiiremas korras tulemuslik. Töövõtulepingu muudatusettepanekuga esitas Töövõtja täiendavalt ka 10.11.2023 digitaalselt allkirjastatud kokkuleppe Alltöövõtja Asula OÜ-ga. Tellija ja Töövõtja leppisid kokku lepingu lõpptähtaja pikendamises uue tähtajaga **16.02.2024**.

Töövõtja **Planeedi Ehitus OÜ** on alltöövõtjana kaasanud tööde teostamiseks **Osaühingu Asula.** Alltöövõtja sooviks on sõlmida eraldi kolmepoolne kokkulepe Tellija ja Töövõtjaga eesmärgiga garanteerida edaspidiselt nende poolt teostatavate tööde eest makstava tasu otse jõudmiseks nende kui Alltöövõtjani. Alltöövõtja **Asula OÜ** on teinud vastavasisulise ettepaneku **Planeedi Ehitus OÜ**-le ja Kaitseliidule tasumiseks teostatud tööde eest Tellija poolt otse nende arvelduarvele. Töövõtja on vastava ettepanekuga nõustunud. Eelneva põhjal otsustasid **Planeedi Ehitus OÜ**, Alltöövõtja **Asula OÜ** ja **Kaitseliit** sõlmida kolmepoolse kirjaliku kokkuleppe.

**Kokkulepe**

Kirjeldatud asjaolude ja töövõtulepingu nr **K-0-38/23/20571LP** punktides **5.1** kuni **5.8 (peatükk Arveldused)** sätestatu alusel leppisid **Kaitseliit** kui **Tellija, Planeedi Ehitus OÜ** kui **Töövõtja ning Asula OÜ** kui **Alltöövõtja** kokku järgmiselt:

Lepingu alusel teostatud tööde kohta võib arveid esitada ka alltöövõtja **Asula OÜ** tingimusel, et teostatud tööde rahaline akt kooskõlastatakse eelnevalt ka Töövõtja **Planeedi Ehitus OÜ** poolt. Töövõtja poolt eelnevalt digitaalse allkirjaga kooskõlastatud akti alusel on **Kaitseliidul** kui Tellijal õigus sooritada teostatud tööde eest väljamakse otse Alltöövõtja **Asula OÜ**-le esitatud arve alusel. Alltöövõtja poolt esitatud ja Tellija poolt tasutud rahaliste aktide maksumused arvestatakse maha töövõtulepingu nr **K-0-38/23/20571LP** punktis nr **1.5 (Lepingu hind, Lepingu summa) ja selle alapunktides** sätestatud lepingu tasust.

Tellija Alltöövõtja Töövõtja

Riho Ühtegi Rain Saar Innart Hints

Kaitseliidu ülem Asula OÜ Planeedi Ehitus OÜ

Juhatuse esimees Juhatuse esimees